stanford-oval/wikipedia huggingface dataset:
קרחון סטרום

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  85°10′00″S 165°00′00″W﻿ / ﻿85.166694444444°S 165°W﻿ / -85.166694444444; -165
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון סטרום(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון סטרום
 
מפת אזור הקרחון. קרחון סטרום נמצא בפינה הימנית העליונה של המפה
קרחון סטרום (באנגלית: Strom Glacier) הוא קרחון עמק תלול בהרי דאנקן, חלק מהרי המלכה מוד, בסמוך לחוף הים, באזור חוף אמונדסן של שטח חסות רוס שבאנטארקטיקה.
מוצאו של הקרחון בצד הצפוני של הר פריטיוף ננסן; הקרחון זורם לכיוון דרום-מזרח.
הרי דאנקן גובלים בקרחון מצפון מזרח; רכס הרברט גובל בקרחון מדרום מערב; רכס הרים שבקצהו נמצא הר בטי גובל בקרחון מדרום-מזרח.
הקרחון נשפך אל מדף הקרח רוס.
היסטוריה > מקור השם

הקרחון נקרא על שם "מחנה סטרום" (Strom Camp), שהיה ממוקם בסמוך לקרחון, ושימש בדצמבר 1929 את המחלקה הגאולוגית מטעם משלחת בירד לחקר אנטארקטיקה. המחנה נקרא על שם סוורה סטרום (Sverre Strom), שהיה חובל ראשון (first mate) באנייה סיטי אוף ניו יורק (City of New York - העיר ניו יורק), אשר נשאר בתחנה במהלך החורף האנטארקטי, ועמד בראש צוות אופנוע השלג, אשר הביאה אספקה לשתי משלחות השדה שנערכו באותו חורף.
לקריאה נוספת

• V. R. McGregor (1965), , New Zealand Journal of Geology and Geophysics, 8:2, 314-343, DOI: 10.1080/00288306.1965.10428114
• Edmund Stump, , P 168
ריימונד אליין

| --- | --- |

 לידה:  22 ביוני 1912 הרובע העשירי של פריז, צרפת 
 פטירה:  27 ביולי 2008 (בגיל 96) הרובע השישה-עשר של פריז, צרפת 
 שם לידה:  Raymonde Jeanne Simone Allain 
 מדינה:  צרפת צרפת
 תקופת הפעילות:  מ-1928 
 פרופיל ב-IMDb
 
ריימונד אליין (בצרפתית: Raymonde Allain;‏ 22 ביוני 1912 – 27 ביולי 2008) הייתה שחקנית צרפתייה.
קורות חיים > תחרויות יופי

ב-1928 נבחרה למיס צרפת.
בתחרות היופי הבינלאומית שנערכה בטקסס היא ייצגה את צרפת, שם משכה את תשומת הלב של התקשורת, בתחרות היא הייתה במקום השני והפסדה בתחרות הביא לביקורת כלפי שיפוט התחרות.
היא שימשה כשופטת בתחרות מיס צרפת.
קורות חיים > משחק

ב-1934 שיחקה בתפקיד הראשי בסרט "Iris perdue et retrouvée".
ב-1937 גילמה את אז'ני דה מונטיז'ו בסרט הקומדייה ההיסטורית "Les Perles de la couronne" (פנינת הכתר) המבוסס על יצירה של סשה גיטרי, היא גילמה את דמות זו גם בסרט "La Valse de Paris" שבויים על ידי מרסל אשאר.
ב-1939 שיחקה תפקיד קטן בסרט "Entente cordiale" העוסק בתקרית פשודה.
ב-1974 שיחקה בפרק של הסדרה "Le tribunal de l'impossible" ששודרה בערוץ הטלוויזיה הציבורי "ORTF".
קורות חיים > חיים אישיים

אליין נולדה בפריז.
ב-1933 הוציאה את האוטוביוגרפיה שלה "Histoire vraie d'un Prix de beauté".
ב-1955 פגשה את אדית פיאף בניו יורק והיא הזמינה אותה להצטרף להופעותיה, היא חיה בארצות הברית עד 1981, אז חזרה לצרפת.
היא נישאה למלחין אלק סיניאבין.
הערות שוליים

↑
| --- | --- |
בקרת זהויות :  BnF: cb155141036 (data)  GND: 106189570X  ISNI: 0000 0003 8839 7112  NTA: 067579493  VIAF: 281538221   WorldCat (עם VIAF): 281538221
רנה ורבין

| --- | --- |

 לידה:  7 בדצמבר 1973 (בת 50) תל אביב-יפו, ישראל 
 מדינה:  ישראל 
 לאום:  ישראל
 עיסוק:  עורכת ספרות, סופרת, מתרגמת, מבקרת ספרות ושחקנית. עורכת ספרות המקור של "ידיעות ספרים"
 מקום לימודים:  Circle in the Square Theatre School, אוניברסיטת תל אביב, תיכון חדש, בית הספר סם שפיגל לקולנוע ולטלוויזיה 
 שפות היצירה:  עברית 
 פרסים והוקרה:  פרס ברנשטיין (2005) 
 
רָנָה וֶרבין (נולדה ב-7 בדצמבר 1973) היא מתרגמת, סופרת, עורכת, מבקרת ספרות, בעלת טור שחקנית ישראלית ומורה לספרות.
ביוגרפיה

רנה ורבין נולדה לד"ר נחום ורבין (בנו של פרופ' בן ציון ורבין), כירורג שהיה רופא מוצב המזח במלחמת יום הכיפורים ונפל בשבי המצרי והשחקנית בתיה ברק. דודתה מצד אביה, דורית, נישאה ליוסי שריד, אשר כיהן כחבר-כנסת וכשר במספר ממשלות ישראל.
 ורבין גדלה בתל אביב, והיא בוגרת תיכון חדש. מגיל 14 החלה ורבין לרכוש ניסיון כשחקנית, כאשר ביצעה עשרות תפקידים בתוכנית "קשר משפחתי". לאחר שסיימה את שירותה הצבאי נסעה ללמוד משחק בארצות הברית, בבית הספר "Circle in the Square Theatre School" בניו יורק. עם שובה ארצה בשנת 1997 שיחקה ב"תיאטרון לילדים ולנוער", על שם אורנה פורת, ובהפקות טלוויזיה, קולנוע ותיאטרון שונות.
בשנת 2002 סיימה בהצטיינות את הלימודים לתואר ראשון בספרות כללית ואנגלית באוניברסיטת תל אביב. במקביל ללימודיה תרגמה ורבין ספרי נוער בהוצאת ידיעות אחרונות, ביניהם הספרים: "שני ירחים", "בית שישים האבות" ו"חביבי". כמו כן כתבה ביקורות ספרים עבור מוסף הספרים של עיתון "הארץ". לאחר סיום לימודיה עברה לכתוב טור ספרים שבועי בעיתון "העיר" כשלוש שנים.
בשנת 2005 זכתה ורבין ב"פרס ברנשטיין" לביקורת ספרותית בעיתונות, וזמן קצר לאחר מכן החלה בעבודתה כעורכת ספרות המקור בהוצאת ידיעות ספרים, משרה שבה החזיקה עד ספטמבר 2011.
בהמשך הגישה את פינת הספרים בתוכנית הבוקר של גידי גוב והנחתה את תוכנית הראיונות "קצת תרבות".
בשנת 2010 סיימה בהצטיינות את לימודיה לתואר השני בחוג לפילוסופיה באוניברסיטת תל אביב והוציאה לאור את ספרה הראשון "כמה טוב לחיות".
השתתפה כחברת פאנל קבועה בתוכנית "הינשופים" בערוץ 8 בהנחיית רוגל אלפר.
בשנת 2016 סיימה לימודי תסריטאות בבית הספר סם שפיגל לקולנוע ולטלוויזיה.
בשנת 2017 הקימה הוצאת ספרים בשם "ערבי נחל" בשותפות עם הוצאת "ידיעות ספרים".
בשנת 2020 הוציאה לאור את ספרה השני, "איך כדאי לחיות: סיפור מסע הרפתקני במרחבי התודעה".
תפקידים

| 0 | 1 | 2 |
| --- | --- | --- |
|  תיאטרון - Death Takes a Holiday, תיאטרון ה"הדסון גילד", ניו יורק (תפקיד ראשי)  שמוליק של זהרה, התיאטרון לילדים ולנוער על שם אורנה פורת (בתפקיד זהרה)  לצחוק בפראות, תיאטרון תמונע (תרגום, עיבוד ומשחק בתפקיד הראשי, "אישה". בימוי רועי נווה)  טיפת חלב, פסטיבל עכו לתיאטרון אחר, מופע של האמנית הלה לולו לין ("אישה בלבן")  כמו מגנטים על מקרר, הצגה זוכה בפסטיבל small במה באוניברסיטת תל אביב (אבישג - תפקיד ראשי. בימוי ליחי בקרמן) |  טלוויזיה וקולנוע - קשר משפחתי (תפקידים שונים)  עם ישראל לייב אנסמבל, ערוץ 10  אריק ורינה לנצח (בתפקיד "ורה")  ערומים, וידאו קליפ לשירו של שחר אבן צור  הנחיית התוכנית קצת תרבות בערוץ 2  מינכן, בימוי: סטיבן ספילברג (בתפקיד מגישת חדשות)  מורה |  |
ספרות

| 0 | 1 | 2 | 3 |
| --- | --- | --- | --- |
|  ספרים שערכה - על החיים ועל המוות; תש"ח, יורם קניוק  אחוזת דג'אני, אלון חילו  אל יפו, איימן סיכסק  הכלב היהודי, אשר קרביץ |  ספרים שכתבה - כמה טוב לחיות, הוצאת ידיעות ספרים  "איך כדאי לחיות: סיפור מסע הרפתקני במרחבי התודעה" הוצאת ערבי נחל |  ספרים שתרגמה - מיינדרט דה יונג, בית ששים האבות, הוצאת ידיעות ספרים, 2001.  ג'ון גרין, אשמת הכוכבים, הוצאת הכורסא, 2012.  ג'ון גרין, מחפשים את אלסקה, הוצאת הכורסא, 2014.  פרנסס הודג'סון ברנט, לורד פונטלרוי הקטן, סדרת הרפתקה, הוצאת מודן ואוקיינוס, 2015.  סילביה טאונסנד וורנר, לולי וילוז, הוצאת לוקוס, 2016.  אלוין ברוקס וייט, הרשת של שרלוט, סדרת הרפתקה, הוצאת מודן ואוקיינוס, 2017.  אן ברידג', אביב באיליריה, הוצאת ערבי נחל וידיעות ספרים, 2017.  ראסל הובן, יומן צבים, הוצאת ערבי נחל וידיעות ספרים, 2018.  אדוארד לואיס וולאנט, הדיירים של מונבלום, הוצאת ערבי נחל וידיעות ספרים, 2019. |  |
הערות שוליים

↑  רנה ורבין, בחזרה אל השבי, באתר ynet, 8 באוגוסט 2008
↑  שירי לב-ארי, פרס ברנשטיין לדרור בורשטיין ורנה ורבין, באתר הארץ, 5 באוקטובר 2013
↑  רנה ורבין עוזבת את ידיעות ספרים, ynet‏ 5 בספטמבר 2011
↑  דפנה לוי, הנשים שקראו ספר בשפת המקור, והחליטו: לא ננוח עד שנתרגם אותו, באתר Xnet‏, 6 ביוני 2018
↑  סקירה: יחיעם פדן, יפה וסוחף, באתר הארץ, 14 בינואר 2002
↑  סקירה: רותה קופפר, "אשמת הכוכבים": המצב האנושי, באתר הארץ, 19 בספטמבר 2012
↑  סקירה:  ענבל מלכה, ספר מצחיק ומעציב מאוד שיגרום לכם להזיל דמעות, באתר הארץ, 3 במרץ 2014
↑  סקירה: יותם שווימר, לורד פונטלרוי הקטן: קאמבק למאה קודמת, באתר ynet, 20 בספטמבר 2015
↑  סקירה: ננו שבתאי, "לולי וילוז": איך תהפכי למכשפה מקסימה, באתר הארץ, 16 ביוני 2016
↑  סקירה:  צליל אברהם, "אביב באיליריה": מה נותר מהפנטזיות על העולם הגדול בחלוף 80 שנה?, באתר הארץ, 22 במרץ 2018
↑  סקירה:  הדס ריבק, "יומן צבים": שחרור הצבים הכלואים הוא זרז לשחרור הגיבורים מהאובססיות, באתר הארץ, 28 באוגוסט 2018
| --- | --- |
בקרת זהויות :  NLI: 987007310654805171  BnF: cb169892885 (data)  GND: 1013548930  ISNI: 0000 0001 2303 2492  LCCN: no2002071898  VIAF: 170638841   WorldCat (עם VIAF): 170638841
ריימונד גייטה

| --- | --- |
אין תמונה חופשית
 לידה:  1946 (בן 78 בערך) הרפובליקה הפדרלית של גרמניה 
 מקום לימודים:  אוניברסיטת לידס, אוניברסיטת מלבורן, תיכון מלבורן, St Patrick's College, Ballarat 
 מוסדות:  קינגס קולג' לונדון  Australian Catholic University 
 תחומי עניין:  פילוסופיה, פילוסופיה של המוסר, creative and professional writing 
 עיסוק:  פילוסוף, סופר 
 הושפע מ:  ויטגנשטיין
 מדינה:  אוסטרליה 
 פרסים והוקרה:  Fellow of the Australian Academy of the Humanities (2002) 
 
ריימונד גֶייטה (באנגלית: Raimond Gaita) (נולד ב-1946) הוא פילוסוף וסופר אוסטרלי.
עד 2011 כיהן כפרופסור לפילוסופיה באוניברסיטה הקתולית של אוסטרליה ופרופסור לפילוסופיה של המוסר בקינגס קולג' לונדון. כיום הוא עמית מחקר בכיר (professorial fellow) בבית הספר למשפטים ובפקולטה לאמנות של אוניברסיטת מלבורן ופרופסור אמריטוס לפילוסופיה של המוסר בקינגס קולג' לונדון.
ביוגרפיה

גייטה נולד בדורטמונד שבגרמניה, בן יחיד לאם ממוצא גרמני, כריסטיה אננה דר, ואב ממוצא רומני, רומולוס גאיצה (Gaiță), שהיגרו יחד לאוסטרליה עם תום מלחמת העולם השנייה. את השכלתו התיכונית ואת ראשית השכלתו האקדמית רכש בוויקטוריה שבאוסטרליה. הוא סיים תואר ראשון ושני (בהצטיינות) באוניברסיטה של מלבורן. את עבודת הדוקטורט שלו כתב באוניברסיטה של לידס, בהנחייתו של הפילוסוף ר"פ הולנד.
עד 2011 כיהן כפרופסור לפילוסופיה באוניברסיטה הקתולית של אוסטרליה ופרופסור לפילוסופיה של המוסר בקינגס קולג' לונדון. כיום הוא עמית מחקר בכיר (professorial fellow) בבית הספר למשפטים ובפקולטה לאמנות של אוניברסיטת מלבורן ופרופסור אמריטוס לפילוסופיה של המוסר בקינגס קולג' לונדון.
ספרו "אבי, רומולוס", המגולל את סיפור חייו של אביו, זיכה את גייטה בפרס ויקטוריה לספרות והופק על פיו סרט קולנוע. ב-2009 ראה אור בתרגום לעברית כרמל.
ספרו "הכלב של הפילוסוף" ראה אור בתרגום לעברית בהוצאת ספריי עליית הגג בשנת 2010.
מחקריו

מחקריו וכתביו העיקריים של גייטה עוסקים בסוגיות מן הפילוסופיה של המוסר. תחומי עניין אחרים שכתב עליהם הם ספקנות (ספקנות מוסרית, ספקנות בנוגע לקיומן של תודעות אחרות, ספקנות לגבי קיומו של העולם החיצון), הפילוסופיה של הרוח ושל הפסיכולוגיה, היבטים בפילוסופיה הפוליטית (אחריות קיבוצית, תפקידם של שיקולים מוסריים בפוליטיקה, רצח עם והייחודיות המיוחסת לשואה), חינוך (טבע ההוראה כשליחות, תפקיד האהבה בלמידת מחויבותן של האוניברסיטאות) ופילוסופיית הרוח והשפה של ויטגנשטיין.
ספריו

Good and Evil: An Absolute Conception (London: Macmillan, 1991); Reprinted (New York: St. Martins Press, 1994, 1996); 2nd. ed., (London and New York: Routledge, 2004).
Romulus, My Father (Melbourne: Text Publishing, 1988); (London: Review, 2000).
A Common Humanity; Thinking about Love & Truth & Justice (Melbourne: Text Publishing 1999); (London and New York: Routledge, 2000).
The Philosopher's Dog (Melbourne: Text Publishing, 2002); (London: Routledge, 2003); (New York: Random House, 2003).
Breach of Trust: Truth, Morality and Politics (Melbourne: Black Inc 2004).
ספריו > בתרגום עברי

אבי, רומולוס; מאנגלית: תרצה גור-אריה, ירושלים: כרמל, תשס"ט 2009.
הכלב של הפילוסוף; מאנגלית: דפי אגם-סגל, תל אביב: ספרי עליית הגג, 2010. ("סיפורים על אנשים ובעלי חיים על מה שיש ומה שאין ביניהם")
ריימונד גויס

| --- | --- |
אין תמונה חופשית
 לידה:  10 בדצמבר 1946 (בן 77) אוונסוויל, ארצות הברית 
 מקום לימודים:  אוניברסיטת קולומביה, Devon Preparatory School 
 מוסדות:  אוניברסיטת קיימברידג' 
 עיסוק:  פילוסוף, מרצה באוניברסיטה 
 הושפע מ:  יוהאן גוטפריד הרדר, גאורג וילהלם פרידריך הגל, פרידריך ניטשה, תאודור אדורנו, הרברט מרקוזה, ג'ון דיואי, קרל מרקס, ברנארד ויליאמס, ריצ'רד רורטי
 השפיע על:  ריצ'רד רורטי
 מדינה:  הממלכה המאוחדת, ארצות הברית 
 יצירות ידועות:  The Idea of a Critical Theory: Habermas and the Frankfurt School 
 פרסים והוקרה:  עמית האקדמיה הבריטית (2011) 
 בן או בת זוג:  Heda Segvic 
 
ריימונד גויס (באנגלית: Raymond Geuss ; נולד ב-1946) הוא פילוסוף פוליטי ומומחה לחקר הפילוסופיה המערבית של המאה ה-19 וה-20, פרופסור אמריטוס לפילוסופיה באוניברסיטת קיימברידג'. גויס התפרסם בזכות: סקירת התאוריה הביקורתית בחיבורו המוקדם The Idea of a Critical Theory ;חקר הריאליזם הפוליטי בפילוסופיה הפוליטית האנגלופונית (כולל בספרו Philosophy and Real Politics); ומגוון של חיבורים עצמאיים אודות: ניטשה, אסתטיקה, קונטקסטואליזם (contextualism), פנומנולוגיה, היסטוריה של הרעיונות, תרבות ופילוסופיה עתיקה.
ביוגרפיה

גויס נולד באוונסוויל, ארצות הברית למשפחה ממעמד הפועלים. הוא התחנך באוניברסיטת קולומביה (תואר ראשון בהצטיינות ב-1966, ודוקטורט ב-1971). עבודת הגמר בדוקטורט שלו נכתבה בהנחייתו של רוברט דנון קאמינג (אנ'). גויס הושפע מאוד מסידני מורגנבשר (אנ') במהלך לימודיו באוניברסיטה.
גויס לימד באוניברסיטאות האמריקאיות פרינסטון, קולומביה ושיקגו, ובגרמניות בהיידלברג ופרייבורג לפני שהתקבל כמרצה בקיימברידג' ב-1993. בשנת 2000 הוא הפך לאזרח בריטי. הוא נבחר לעמית של האקדמיה הבריטית בשנת 2011.
גויס ליווה את עבודתם של מספר חוקרים בולטים הפועלים בהיסטוריה של הפילוסופיה הקונטיננטלית, הפילוסופיה החברתית והפוליטית ובפילוסופיה של האמנות. בין תלמידיו ניתן למנות את נשיא המרכז המשפטי לדרום העני לשעבר, ג'יי ריצ'רד כהן (אנ').
עד כה פרסם גויס 16 ספרי פילוסופיה, מתוכם ארבעה אסופות חיבורים. הוא גם ערך במשותף שתי מהדורות ביקורתיות של יצירותיו של ניטשה, "הולדת הטרגדיה" וכתבים מוקדמים. גויס גם פרסם שני אוספי תרגומים של שירה מטקסטים יווניים עתיקים, לטיניים וגרמנית גבוהה עתיקה.
הערכה וביקורת

אלסדייר מקינטאייר כתב את הדברים הבאים על גויס:
איש מבין הפילוסופים המוסריים והפוליטיים העכשוויים לא כותב חיבורים טובים יותר מריימונד גויס. הפרוזה שלו חדה, אלגנטית וצלולה. הטיעונים שלו לעניין. ובכך שהוא מזמין אותנו לשקול מחדש את מה שעד כה קיבלנו כמובן מאליו, הוא מעמיד בסימן שאלה לא רק תזה פילוסופית מסוימת זו או אחרת, אלא כמה מהפרויקטים הגדולים יותר שבהם אנו עוסקים. לעיתים קרובות גויס עושה זאת בחסכונות יוצאת דופן, תחילה גורם לנו להפוך את השאלות שלו לשלונו, ואז לגלות כמה קשה לענות עליהן.
ביבליוגרפיה > ספרים

The Idea of a Critical Theory (1981)
Morality, Culture, and History (1999)
Parrots, Poets, Philosophers, & Good Advice (1999)
At Cross Purposes (2001)
History and Illusion in Politics (2001)
Public Goods, Private Goods (2001)
Glück und Politik (2004)
Outside Ethics (2005)
Philosophy and Real Politics (2008)
Politics and the Imagination (2010)
A World Without Why (2014)
Reality and its Dreams (2016)
Changing the Subject: Philosophy from Socrates to Adorno (2017)
Who Needs a World View? (2020)
A philosopher looks at work (2021)
Not thinking like a liberal (forthcoming spring 2022)
הערות שוליים

↑  ""You Never Retire from the Fight"". Columbia College Today (באנגלית). 2019-04-09. נבדק ב-2022-06-03.
↑  "Raymond Geuss - CV" (PDF). אורכב מ-המקור (PDF) ב-3 בפברואר 2013. נבדק ב-12 במרץ 2020. {{cite web}}:  (עזרה)
↑  "Fellows elected July 2011". British Academy. ארכיון מ-2014-05-08. נבדק ב-2015-06-20.
↑  ""You Never Retire from the Fight"". Columbia College Today (באנגלית). 2019-04-09. נבדק ב-2022-06-04.
↑  "Outside Ethics". ארכיון מ-2014-09-08. נבדק ב-2014-09-07.
| --- | --- |
בקרת זהויות :  NLI: 987007261769805171  PLWABN: 9810575291705606  BIBSYS: 90187142  BnF: cb123483205 (data)  CANTIC: a12190342  CiNii: DA01615408  GND: 11080032X  ICCU: RAVV022615  ISNI: 0000 0001 0881 8884  LCCN: n82153257  NDL: 00946195  NKC: xx0157911  NLA: 36336747  NLK: KAC200412955  NTA: 068888546  RERO: 02-A003292582  SUDOC: 032456964  VIAF: 27140713   WorldCat (עם VIAF): 27140713
רחם

ערך זה עוסק באיבר בגוף הנקבה אצל יונקים. אם התכוונתם לעוף בשם זה, ראו .
| --- | --- |

 שיוך:  מערכת הרבייה הנקבית 
 מיקום אנטומי:  חלל האגן 
 אספקה עורקית:  עורק השחלה, uterine artery 
 ניקוז ורידי:  uterine vein 
 ניקוז לימפטי:  internal iliac lymph nodes 
 תיאור ב:  האנטומיה של גריי (מהדורה 20) (1258) 
 מזהים
 לטינית (TA98):  uterus 
 טרמינולוגיה אנטומיקה:  A09.1.03.001 
 TA2 (2019):  3500 
 FMA:  17558 
 קוד MeSH:  A05.360.319.679 
 מזהה MeSH:  D014599 
 מערכת השפה הרפואית המאוחדת:  C0042149 
 
מבנה מערכת המין הנקבית. הרחם במרכז האיור
הרֵחֶם הוא איבר שרירי וחלול בעל דפנות עבות הנמצא בגופן של רוב נקבות היונקים כחלק ממערכת הרבייה, ומשמש להתפתחות העובר בתוכו.
צורתו של הרחם מזכירה צורת אגס חלול. להלן תיאורו אצל נקבות האדם. כאשר הן אינן בהריון, משקלו הטיפוסי של הרחם הוא כ-50 גרם ואורכו כ-8 ס"מ; במהלך ההריון, כאשר מתפתח העובר בתוכו, משקלו יכול להגיע עד לקילוגרם אחד הודות לרקמה הגדלה בו והוא מתארך עד 33 ס"מ. הרחם מצופה מבפנים באפיתל רירי המהווה המשך רצוף לאפיתל של צינור הביציות. קרום רירי זה עשיר בכלי דם ומתעבה בעונות של פעילות רבייתית. אל הרחם מחוברות שתי החצוצרות, שהן צינורות מרופדים באפיתל ריסני בעל מבנה דמוי משפך. בתוך שקע הרחם מונחת השחלה.
מיקום

הרחם נמצא באזור אגן הירכיים -- בין שלפוחית השתן שלפניו ובין הרקטום שמאחוריו.
אל חלקו העליון של הרחם מתחברות שתי החצוצרות כאשר צידן השני נפתח לכיוון השחלה. חלקו התחתון של הרחם, הוא צוואר הרחם; זהו שריר טבעתי חזק, הנמצא בתוך הנרתיק. הנרתיק הוא החלק המקשר את איברי הרבייה עם העולם החיצוני ומשמש מעבר פנימה לפין ולתאי הזרע ומעבר החוצה לדם הווסת ולתינוק הנולד.
אצל רוב הנשים, הרחם נוטה קדימה, לכיוון קיר הבטן ומעל לשלפוחית השתן. אצל כ-18% מהנשים הרחם נוטה אחורנית, לכיוון הגב והמעי, מצב זה של הרחם נקרא רחם אחורי.
מבנה

מבחינה אנטומית מחלקים את הרחם לשלושה חלקים:
קרקעית הרחם (פונדוס)
גוף הרחם
צוואר הרחם
מבנה > שכבות

לרחם שלוש שכבות. השכבות מפורטות כאן מהשכבה הפנימית אל החיצונית
השכבה הפנימית ביותר היא רירית הרחם - האנדומטריום, שכבה זו מורכבת משתי שכבות פנימיות, השכבה הבזאלית, הקבועה, והשכבה הפונקציונלית, הנושרת מדי חודש במהלך הווסת
שריר הרחם - הרחם מורכב ברובו משריר חלק המכונה שריר הרחם (מיומטריום)
מעטפת הרחם - פרימטריום - חלק מהצפק העוטף את החלק החיצוני של הרחם
צורות שונות של רחמים

הרחם נוצר בעובר מהתלכדות הצינורות המולריאניים. ביונקים יש לרחם ארבע צורות עיקריות, בהתאם למידת ההתלכדות של צינורות אלה:
רחם יחיד - הנוצר בצורת אגס מהתלכדות מלאה של הצינורות המולריאניים. קיים בבני אדם, סוסים ורוב הפרימטים.
רחם דו-קרני - הנוצר כאשר הצינורות המולריאניים  מתלכדים רק בחלק העליון של הנרתיק. קיים בבני אדם, בעטלפים, בקופיפים, בחזירים וביונקים פרימיטיביים.
רחם כפול - קיים, למשל, בארנבות.  נקרא גם רחם דידלפי.
רחם מחובר חלקית - קיים במעלי גירה, דוגמת פרות.
ראו גם

היסטרקטומיה - כריתת רחם
פוליפ רחמי
הפלות חוזרות
מום בית הרחם
רחם מלאכותי
המטומטרה
סרקומת הרחם
רחם אחורי
הערות שוליים

↑  Haylen BT, McNally G, Ramsay P, Birrell W, Logan V., A standardised ultrasonic diagnosis and an accurate prevalence for the retroverted uterus in general gynaecology patients., Aust N Z J Obstet Gynaecol
| --- | --- |
בקרת זהויות :  NLI: 987007529641005171  BNE: XX529856  BnF: cb119769812 (data)  GND: 4019493-0  LCCN: sh85141607  NDL: 00570983  NKC: ph254769  TA98: A09.1.03.001
רסמוס סיוסטט

רסמוס סוסטט במדי הפועל חיפה, 2018
רסמוס סטלאן סיוסטט (בשוודית: Rasmus Stellan Sjöstedt; נולד ב-28 בפברואר 1992) הוא כדורגלן שוודי המשחק בעמדת הקשר האחורי.
קריירה

סיוסטט התחיל את הקריירה שלו במחלקת הנוער של פריסטאנדס וכשהיה בן 15 הצטרף למחלקת הנוער של קאלמאר. ב-21 באפריל 2012 סיוסטט ערך את הופעת הבכורה שלו בקבוצה הבוגרת בהפסד 1-0 נגד גפלה.
בינואר 2014 הושאל לפאלקנברג עד לסיום העונה. בסיום העונה חתם בקבוצה לשנתיים. ב-20 באוגוסט 2015 סיוסטט הבקיע את שער הבכורה שלו בקריירה בניצחון 0-4 נגד אסיריסקה במסגרת הגביע השוודי.
בינואר 2017 עזב לראשונה את שוודיה וחתם באריס לימסול מליגת העל הקפריסאית. ב-2 ביולי 2017 חתם בהפועל חיפה, עמה זכה בגביע המדינה. הוא נכנס כמחליף כשבע דקות לסיום ההארכה בניצחונה של חיפה 3-1 על בית"ר ירושלים במשחק הגמר. ב-25 באוגוסט 2018 הבקיע סיוסטט את שער הבכורה שלו בהפועל חיפה בניצחון 5-0 על מכבי נתניה.
ב-16 באוגוסט 2019 חתם סיוסטס בפאנטוליקוס היוונית
ב-16 באוקטובר 2020, סיוסטט חתם בקאלמאר.
תארים

גביע המדינה: 2017/2018
אלוף האלופים: 2018/2019
הערות שוליים

↑  דורון בן דור, ‏רסמוס סיוסטט וראדו גינסארי חתמו בהפועל חיפה, באתר ONE‏, 2 ביולי 2017
↑  העברות בעולם - 16.8: "פול פוגבה רוצה לעזוב, הוא לא יכול לעשות הכל במנצ'סטר יונייטד", באתר וואלה, 16 באוגוסט 2019
רבי מיאשא

רבי מְיָאשָׁא היה חכם יהודי בתקופת הזוגות, בשלהי ימי בית שני.
שמו

בכתב יד קויפמן של המשנה הוא מופיע כ"רבי מְיָשָׁא", וכך גם בדפוסי התלמוד הירושלמי . בכתב יד ליידן של  התלמוד הירושלמי הוא נקרא "רבי מיישא".
הרב אהרן היימאן סובר שבמקור שמו נזכר ללא התואר "רבי" (שלא היה רווח בזמנו), והתואר הזה נוסף במרוצת הדורות על ידי מעתיקים שונים, בשל הדמיון לשמם של חכמים מאוחרים יותר שנקראו רבי מיאשא.
זמנו

על פי הרמב"ם, חי רבי מיאשא בתקופתם של שמעיה ואבטליון. לדעת בעל "ספר יוחסין השלם" ובעל "סדר הדורות", הוא חי כשני דורות לאחר מכן, בדור שלאחר הלל ושמאי.
אזכור במשנה

במשנה מסופר שרבן גמליאל הזקן הסתפק בפרט מסוים בהלכות פאה, ועלה לבית הדין הגדול שבלשכת הגזית כדי לבררו, שם מסר נחום הלבלר בשם רבי מיאשא:
מקובל אני מרבי מיאשא, שקיבל מאבא, שקיבל מן הזוגות, שקיבלו מן הנביאים הלכה למשה מסיני, בזורע את שדהו שני מיני חיטין, אם עשאן גורן אחת, נותן פאה אחת; שתי גרנות, נותן שתי פאות
כלומר: אדם שזרע שני מיני חיטה שונים, אם ייחד לכל מין גורן בפני עצמו - כל אחד מהם חייב בפאה בפני עצמו, ואם הוא חובט את שניהם באותה גורן - משאיר פאה אחת על שניהם.
שאפברג

| --- | --- |

קייזראג (מאחור) ושאפברג (מלפנים)
 מידע כללי
 גובה:  2,239 מטר
 מדינה:  שווייץ 
 מיקום:  שווייץ שווייץ, גבול הקנטונים ברן ופריבורג
 רכס הרים:  האלפים הברניים
 אורך הרכס:  100 קילומטר
 קואורדינטות:  46°38′13″N 7°19′01″E﻿ / ﻿46.63694°N 7.31694°E﻿ / 46.63694; 7.31694
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.שאפברג(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.שאפברג
 
שאפברג (Schafberg) הוא הר ברכס האלפים הברניים המתנשא לגובה של 2,239 מטר מעל פני הים, וממוקם בגבול הקנטונים ברן ופריבורג.
משמעות השם שאפברג בגרמנית הוא הר הכבשים.
גאוגרפיה

שאפברג הוא ההר החמישי מדרום לעיר תון, והראשון מצפון למעבר יאון (Jaun Pass), ברכס הקיצוני בצפון האלפים הברניים באזור המכונה גם טרום האלפים (Pre-Alps). הרכס מתחיל ליד העיר תון בהר גאנטריש (2,175), וממשיך לאורך עמק זימן  דרך ההרים מרה (2,087), שאפארניש (2,107) וקייזראג (2,185), עד להר שאפברג ליד אגם גרוייר (Lake of Gruyère) בשפלה השווייצרית, שם חוצה את הרכס מעבר יאון (המחבר את אזור גרוייר (district of Gruyère) שבשפלה השווייצרית עם עמק זימן (Simmental)), ומצידו הדרומי של המעבר ממשיך הרכס בהרים רודיגנשפיץ (2,124), דאן דה רות (2,236), דאן דה סאוויני (2,252), וניל נואר (2,389), ווניל קארה (2,197), ומסתיים בהרים רושה דה נה (2,042) ודאן דה ז'אמאן (1,879) שעל גדות אגם ז'נבה.
בצידו הצפוני ממוקם הר קייזראג מצדו המזרחי עמק זימן ובצדו המערבי מתמזג ההר אל תוך השפלה השווייצרית.
קרונגה

| --- | --- |
שדה אורז בקרונגה
שדה אורז בקרונגה
 מדינה:  מלאווי מלאווי
 מחוז:  מחוז הצפון
 שפה רשמית:  אנגלית, טומבוקה
 שטח:  3,355 קמ"ר
 גובה:  478 מטרים
 אוכלוסייה:  ‏
  ‑ בעיר:  61,609 (2018)
  ‑ צפיפות:  107 נפש לקמ"ר (2017)
 קואורדינטות:  9°56′00″S 33°56′00″E﻿ / ﻿9.9333333333333°S 33.933333333333°E﻿ / -9.9333333333333; 33.933333333333 
 אזור זמן:  UTC +2
  מפת מיקום  מפה מפורטת   (למפת מלאווי מוגדלת) לילונגווה מזוזו בלנטייר מוזמביק זמביה טנזניה אגם מלאווי קרונגה(למפת מלאווי רגילה) לילונגווה מזוזו בלנטייר מוזמביק זמביה טנזניה אגם מלאווי קרונגה  he tabBackground:;tabBorder:#aaa;defaultTab:0;
קרונגה (באנגלית: Karonga), היא עיר במחוז הצפון במלאווי. העיר ממוקמת בחוף המערבי של אגם ניאסה (אגם מלאווי). המקום הוקם כמרכז עבדים לפני שנת 1877. נכון לשנת 2018, אוכלוסיית קרונגה מנתה 61,609 תושבים.